ইতিমধ্যে আ’লীগ-বিএনপি’র পক্ষ থেকেও অনেক বড় প্রস্তাব আসছে। ৬০/৭০ আসন বরাদ্দের চিঠি আসছে সংগঠনটির নেতৃবৃন্দের কাছে। আসছে কোটি কোটি কালোটাকার লোভনীয় অফার। এসব থেকে মুখ ফিরিয়ে ইসলামী আন্দোলন বাংলাদেশ-এর আমীর মুফতী সৈয়দ মুহাম্মদ রেজাউল করীম (পীর সাহেব চরমোনাই) বলেন, ‘আল্লাহর আইনেই রয়েছে মানবতার মুক্তি। আমরা আল্লাহর আইনকে তথা ইসলামকে রাষ্ট্র ক্ষমতায় প্রতিষ্ঠা করতে চাই। এতে যারা রাজি হবে, তাদের সঙ্গে জোট হতে পারে। আদর্শের প্রশ্নে আমরা ছাড় দিতে পারিনা। ইসলাম আল্লাহর বিধানকে উঁচু করে তোলার জন্য এসেছে, খোদায়ী আইনের প্রতিদ্বন্দ্বীদের ক্ষমতায় যাওয়ার সিঁড়ি হিসেবে ব্যবহার হওয়ার জন্য নয়। জাতীয় মুক্তির লক্ষ্যে পৃথক একটি ইসলামী জোট করার চিন্তা আমাদেরও আছে।’